Aleksander Einseln

Aleksander Einseln (25. oktoober 1931 – 16. märts 2017) oli Eesti kindral ja poliitik, varem Ameerika Ühendriikide maaväe kolonel. Ta oli Eesti Kaitseväe juhataja 4. maist 1993 kuni 4. detsembrini 1995.

 Sünd ja põgenemine Eestist 
Ta sündis Eestis, kuid põgenes siit Nõukogude okupatsiooni eest koos emaga septembris 1944 Saksamaale.

Siirdus 1949. aastal USA-sse ja sai peagi Ameerika Ühendriikide kodakondsuse.

 Teenistus Ameerika Ühendriikide relvajõududes 
Astus 1951. aastal Ameerika Ühendriikide sõjaväkke ja osales Korea ja Vietnami sõjas. Ameerika Ühendriikide sõjaväes teenis aastani 1985 (USPACOM) ja läks pensionile koloneli auastmes.

 Teenistus Eesti kaitseväe juhatajana 
1993. aastal naasis Einseln Eestisse. Eestis asus ta elama Tallinnas Tõnismäele.

4. mail 1993 sai temast Kaitseväe juhataja.

Einseln ülendati kindralmajoriks 17. juunil 1993. 22. juunist 1995 sai temast kindralleitnant, 3. detsembrist 1995 kindral. Ajaloolase Mati Õuna hinnangul oli Einselni rahuaegne kosmiliselt kiire tõus täiskindraliks hämmastav. Ta viitas, et Johan Laidoner ülendati Vabadussõja lõpus vaid kindralleitnandiks, täiskindraliks sai ta alles veebruaris 1939.

Einseln korraldas Tallinna Õpetajate majas kaitseväe ohvitserkonnale vastuvõtte, kus tutvustas Eesti ohvitserkonnale ametikohast etiketti. Einselni teeneteks kaitseväe juhatajana on julgeolekuekspert ja riigikaitsekomisjoni liige Peeter Tali pidanud Eesti kaitseväe arendamist lääne eeskujul, ohvitseride rahvusvahelise hariduse soosimist ja rahvusvahelise sõjalise koostöö alustamist.

Ta oli sunnitud kaitseväe juhataja ametikohalt lahkuma erimeelsuste tõttu kaitseministriga. Häältega 55 poolt, 22 vastu ja 3 erapooletut otsustas Riigikogu 19.12.1995 vabastada kindral Aleksander Einselni kaitseväe juhataja ametikohalt. 19. detsembri 1995 Kaitseväe juhataja ametist vabastamise otsus avaldati Riigi Teatajas, Einselni vabastamine jõustus päev pärast otsuse ilmumist 20. detsembril 1995. Ta oli alates 22. detsembrist 1995 arvatud kaitseväe reservi Vabariigi Presidendi käskkirjaga nr 61. 

 Poliitikuna 
Einseln on osalenud poliitikas: ta kandideeris Riigikokku 1999. aastal Sinise Erakonna ja 2007. aastal Eesti Kristlike Demokraatide nimekirjas.

 Surm 
Kindral Einselni mälestustseremoonia toimus Tallinna Jaani kirikus ja Kaitseväe kalmistul. Ta maeti Arlingtoni riiklikule kalmistule Virginia osariigis Ameerika Ühendriikides.

pisi|1. jaanuar 1995 kaitseväe juhataja käskkiri nr 1

 Auastmed 
+ Eesti kaitseväes Õlakud  Auaste  Kuupäev20pxKolonel mai 199320pxKindralmajor17. juuni 199320pxKindralleitnant22. juuni 199520pxKindral 3. detsember 1995

Tunnustus
 Eesti autasud106px  Kotkaristi II klassi teenetemärk  16 veebruar 1996106px  Rahuoperatsioonide Keskuse teenetemärk  30. jaanuar 2001 Ameerika Ühendriikide autasud106px  Defense Superior Service Medal 106px  Legion of Merit   Bronze Star Medal with one Oak Leaf Cluster  20px  Air Medal   Army Commendation Medal neljade tammelehtedega  106px  Army Good Conduct Medal 106px  Army of Occupation Medal   National Defense Service Medal tammelehtedega   Korean Service Medal kolme teenistustähega    Vietnam Service Medal kahe teenistustähega 106px  Army Service Ribbon 106px  Army Overseas Service Ribbon Muud riigid  Vietnami Vabariigi vaprusrist kahe pronkstähega 106px  Vietnami Vabariigi relvajõudude aumedal I klass 106px  Vietnami Vabariigi staabitöö aumedal I klass 106px  Republic of Korea Presidential Unit Citation 106px  Vietnami Vabariigi vaprusristi kiitusauhind sõjaväeüksusele koos palmilehega 106px  ÜRO Korea teenistusmedal 106px  Vietnami Vabariigi kampaaniamedal koos "1960-" medaliribaga Eesti rinnamärgid 100pxPiirivalve rinnamärk "Mõõk ja Ilves" 100pxPiirikotkasMuud sõjaväelised aumärgid 100pxCombat Infantryman Badge koos tähega 75pxSpecial Forces Tab 75pxRanger tab 80pxSenior Parachutist Badge 90pxOffice of the Joint Chiefs of Staff Identification Badge 85pxArmy Staff Identification Badge 106pxRepublic of Vietnam Parachutist Badge

Viited

 Välislingid 

 Suri endine kaitseväe juhataja kindral Aleksander Einseln

GEN Aleksander Einseln, Memorial ID 177415779
Intervjuud Aleksander Einselniga Nõmme raadios

Kategooria:Eesti kaitseväe juhatajad
Kategooria:Eesti kindralid
Kategooria:Erakonna Eesti Kristlikud Demokraadid poliitikud
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Ameerika Ühendriikide sõjaväelased
Kategooria:Kotkaristi II klassi teenetemärgi kavalerid
Kategooria:Sündinud 1931
Kategooria:Surnud 2017